KYK: Geboue in Worcester brand ook ná tenkwa ontplof | Netwerk24
KYK: Geboue in Worcester brand ook ná tenkwa ontplof
Deur Meghan Lawrence 10 Julie 2019 06:53
Die reusebrand in Worcester. Foto verskaf
Volgens berigte is van die omliggende geboue ook aan die brand nadat die tenkwa ontplof het.
Die Worcester-munisipaliteit het inwoners gevra om van alternatiewe roetes gebruik te maak.
"Inwoners moet kennis neem dat verskeie paaie in Worcester vir verkeer gesluit is nadat 'n petroltenkwa Woensdagoggend ontplof het," sê die munisipaliteit in 'n verklaring.
Die ingang na die woonbuurt Meiringspark naby die N1, is gesluit, terwyl Hoog-, Smit-, Field-, Brown- en Kerkstraat vir verkeer gesluit is.
Die munisipaliteit vra dat inwoners versigtig en stadig moet bestuur.
Dit blyk dat die tenkwa 'n ongeluk gemaak het en aan die brand geslaan het.
Sommige paaie in Worcester in die Wes-Kaap is Woensdag vir verkeer gesluit nadat 'n petroltenkwa omstreeks 06:15 in Hoogstraat ontplof het.
'n Vragmotor het Woensdagoggend in Worcester in die Wes-Kaap ontplof. Foto: Twitter/ Elton Greeve
Kapt. Lindikhaya Mkontwana, polisiewoordvoerder, sê die vragmotor het naby die verkeersligte na Zweletemba aan die brand geslaan.
"Ons kan nog nie bevestig of die geboue daar naby deur die brand geraak is nie," sê Mkontwana.
Kenny Africa, verkeershoof in die Wes-Kaap, sê die ontploffing was moontlik naby die Agri-vulstasie in Worcester.
"Die paaie is tans gesluit," sê Africa.
Bekommerde inwoners het Netwerk24 vroeg Woensdagoggend oor die ontploffing gekontak omdat hulle gemeen het dis 'n aardbewing.
Van die sosialemediagebruikers op Twitter meen die KWV-gebou is ook aan die brand.
#Incident #explosion Reports of a gastruck that exploded a short while ago in CBS of Worcester in Western Cape. Residents say they heard massive explosion. Developing story.. @News24 @Abramjee @SAPoliceService @eNCA @TrafficSA @_ArriveAlive @1SecondLater pic.twitter.com/0ktqRGMnAf
— BOSBEER.COM (@BOSBEER2006) July 10, 2019
Meer oor: Worcester | Wes-Kaap | Vragmotor | Vulstasie | Ontploffing | Brand
Man kritiek na vuurwerke in woonstel ontplof